
AUCTOR, 

QUI  EXIMIA  EIUS  MUNIFICENTIA  IN  STUDIIS  MEDICIS 
MAXIME  LEVATUS  EST. 


Praefatio, 


Qjimm  hoc  extremo  tempore,  quam  maxime  facere  potui, 
studio  histologiae  normalis  et  pathologicae  libenti  animo 
me  dedissem , qua  in  opera  summe  venerandus  meus  prae- 
ceptor doctissimus  C o 1 b e r g insigni  humanitate  quum  con- 
silio tum  experientia  et  usu  me  adjuvabat , fieri  non  potuit, 
quin  inventiones,  quas  Henle  decursum  tubulorum  urini- 
feroium  in  rene  diligentius  explorando  fecit,  maxime  mea 
interessent.  Huc  accessit  quod  doctissimus  Colberg  qui 
studiis  ab  Henle  susceptis  commotus  per  proximam  aeta- 
tem subtiliori  structurae  et  normalium  et  pathologicorum 
renum  accuratius  disquirendae  operam  dabat,  egregia  be- 
nignitate subinde  demonstrandis  praeparatis  suis  ea  mecum 
communicabat,  quaecunque  opera  et  labore  assiduo  investi- 
gaverat. Haec  quidem  me  inprimis  impulerunt,  ut  hac  de 
re  ipse  disquirerem,  ac  doclissimus  Colberg,  ad  quem 
quidquid  inveneam  deferebam,  mihi  suasit,  ut  hoc  argu- 
mentum dissertatione  inaugurali  uberius  explicarem.  Quodsi 
nunc  etiam,  quum  jam  compluribus  libellis  hac  de  re 
publice  editis  mihi  ipsi  pauca  tantum  praesto  sint,  quae 

nova  adhuc  vel  incognita  proferre  possim,  tamen  me  de- 
terreri non  passus  sum,  quominus  explorationes  meas  de 
subtiliore  renum  structura  et  normalium  et  pathologicorum 
inaugurali  dissertatione  persequar,  haec  mihi  huiusce  ope- 
rae excusatio  permittatur,  quod  illas  quaestiones,  quan- 
tum quidem  ad  structuram  renis  physiologicae  pertinent, 
jam  exeunte  superiore  anno  exorsus  sum  et  excunte  mense 
Aprile  finem  inquirendi  feci.  Aliae  conditiones  adversae 
impediverunt,  quominus  hic  libellus  antea  evulgaretur.  De 
altera  vero  huius  dissertationis  parte,  quae  explorationes 
de  rene  adiposo  complectitur,  perjucundum  et  exoptatum 
mihi  hoc  officium  injunctum  esse  arbitror,  ut  doctissimo 
Colberg  maximas  et  sinceras  publice  gratias  agam  ac 
semper  habiturum  profitear  propter  eximiam  illam  comita- 
tem et  benevolentiam , qua  quidquid  adjumentorum  ipse 
contulerat  mihi  utendi  causa  permisit. 


I,  De  canaliculis  uriniferis, 


Biennio  abhinc  H e n 1 e animos  virorum  anatomiae  et 
physiologiae  peritorum  maxime  excitavit  libello *)  de  renis 
anatomia  edito.  Henle  pristinam  explorandi  rationem  as- 
pernatus novam  introduxerat,  videlicet  ut  canaliculos  uri- 
niferos  acido  muriatico  conceritrato  adhibito  separaret, 
atque  hac  via  ingrediens  eiusmodi  de  renis  structura  sen- 
tentiam eruerat , quae  a pristinis  et  adhuc  valentibus  ana- 
tomorurn  judiciis  longe  differret*  Quum  enim  renes  mam- 
malium perscrutaretur,  animadvertit  duo  genera  canali- 
culorum uriniferorum  esse,  quorum  alteri  quos  ipse 
apertos  dicit  (tubuli  recti  sive  Belliniani),  in  substantia 
corticali  a reti  anastomosante  initium  ducere  atque 
pluribus  semper  successive  in  tubulum  coeuntibus  in  pa- 
pilla in  renis  pelvim  exire  dicuntur;  alteri  in  substantia 
corticali  a capsula  Bowmani  incipere,  deinde  angustiores 

1)  Henle.  Zur  Anatomie  der  Niere.  Gottingen  1862.  aus 
d.  Abh.  d.  k.  Ges.  d.  Wiss.  zu  Gottingen  Bd.  X.  conf.  Henle 
Handbuch  der  systematischen  Anatomie  des  Menschen.  Bd.  II. 
pag.  287  11.  ff. 

facti  in  pyramidem  Malpighianam  transire , hoc  loco  laque- 
um plus  minus  profunde  in  eam  descendentem  efficere, 
exinde  rursum  in  substantiam  corticalem  reverti  traduntur, 
ubi  amplificati  item  rursus  in  capsulam  Bowmani  exeunt. 
Itaque  Henle  duo  canalium  systemata  separata 
juxta  se  invicem  exstare  suspicatur.  Hanc  rem 
sane  memorabilem  iis  maxime  invenerat,  quae  injectioni- 
bus inde  ab  uretere  institutis  effecerat,  quum  nunquam  ei 
contigisset,  ut  secundum  quod  descripsit  canaliculorum 
uriniferorum  genus  impleret. 

Primi  hanc  Henlei  opinionem  impugnaverunt  K 6 1 1 i k e r 
et  Colberg,  quorum  utrique  contigit,  ut  injectionibus 
cunctos  uriniferos  canales  expleret. 

Kolliker1)  a glomerulo  usque  ad  papillam  injiciebat, 
quum  continuato  et  aucto  injectionis  pressu  efficeret,  ut 
extravasatum  e glomerulis  in  canaliculos  uriniferos  efflueret. 
Renes  igitur  hac  ratione  injectos  quum  perscrutaretur,  repe- 
rit , omnes  tubulos  contortos  aut  directo  aut  intercedentibus 
canalibus  laqueatis  (Henle)  in  tubulos  rectos  exire.  Retia 
quidem  tubulorum  rectorum  in  substantia  corticali  demon- 
strare non  poterat.  Laqueatos  vero  canales  tantummodo 
in  homine  et  sue  reperiebat,  in  mure  porcillo,  cane  et 
ove  nullos  poterat  investigare.  In  his  animalibus , quae 
extremo  loco  recensuimus , tantum  sanguinis  vasa  laqueata 


1)  Kolliker  Ifandbuch  der  Gewebelehre.  IV.  Aufl.  1863. 
pag.  520  u.  ff. 


5 


agnoscit,  quorum  in  numerum  magnam  quoque  partem 
laqueorum  in  hominibus  et  suibus  referendam  ess  censet. 

Colberg1)  et  ipse  aliter  rem  se  habere  quam  Henle 
statuerat,  cognovit.  Secundum  illius  disquisitiones  tubuli 
uriniferi  laqueati  a capsula  Bowmani  proficiscentes , in 
pyramidem  transeundo  coangustati  hoc  loco  laqueum  plus 
minus  penitus  introeuntem  efficiunt  et  adhuc  in  ipsa  py- 
ramide in  tubulos  rectos  finiuntur.  Plerosque  laqueos  in 
papilla  vasa  sanguinis  esse  contendit.  Tubuli  recti  in  sub- 
stantia corticali  nulla  retia  efficiunt , sed  quisque  ramus 
terminalis  item  cum  aliquo  glomerulo  directa  conjunctione 
sociatur.  Disquirendi  gratia  praecipue  injectionibus  ab 
uretere  factis  utebatur  et  canales  uriniferos  acidi  muriatici 
ope  isolandos  curabat. 

Frey2)  injectionibus  expertus  paulisper  observationi- 
bus Henlii  assentiebatur. 

Hyrtl3)  ne  ipse  quidem  ullos  tubulos  contortos  ab 
uretere  injiciendo  explere  potuit,  laqueatos  vero  pro  vasis 
sanguiferis  habendos  dicit. 

Chrzonszczewsky 4)  tantummodo  injectionibus  habitis 
haec  fere  reperit:  tubuli  recti  in  substantia  corticali  retia 

1)  Colberg.  Zur  Anatomie  der  Niere.  Vorlaufige  Mitthei- 
lung  im  Centralblatt  fur  die  medie.  Wissenscbaft.  1863.  No.  48  u.  49. 

2)  Frey.  Das  Mikroskop  und  die  mikroskopische  Teclinik. 
Leipzig  1863.  p.  360. 

3)  Hyrtl.  Ueber  Injection  der  Wirbelthiernieren.  Referat 
im  Centralblatt  f.  d.  medie.  Wiss.  1863.  No.  47.  pag.  739. 

4)  Chrzonszczewsky.  Zur  Anatomie  der  Niere.  Vorlaufige 
Mittheilung  im  Centralbl.  f.  d.  med.  Wiss.  1863.  No.  48  u.  1864  No.  8- 

efficiunt  modo  angustiora  quam  quae  Henle  demonstravit; 
tubuli  contorti  substantiae  corticalis  directo  exeunt  in  tu- 
bulos rectos.  Laqueiformes  canales  claro  epithelio  prae- 
diti pro  vasis  habendi  sunt.  Nonnulos  tubulos  rectos  et 
contortos  coecos  finire  in  substantia  corticali  confirmat. 
Glomerulus  et  capsula  singulas  investituras  epitheliales 
peculiares  habent. 

Schweiger-Seidel1 2)  tantum  isoladonis  methodo 
utebatur.  Quo  quidem  explorante  omnes  contorti  tubuli  cor- 
ticales, quum  angustiores  fiunt,  in  canaliculos  claros  laquei- 
formes transeunt , qui  quum  in  pyramide  loqueas  suos 
formaverunt,  in  substantiam  corticalem  revertuntur,  qua  in 
re  crus  ascendens  descendente  aliquando  latius  evadit» 
Haec  crura  in  extremis  substantiae  corticalis  stratis  inter- 
missis quibusdam  partibus  latis  („Schaltstucke“)  glomerum 
similibus  bina  in  ramulum  terminalem  tubulorum  rectorum 
exeunt. 

L u d w i g et  Z a w a r y k i n *)  injectione  ab  uretere 
facta  et  canalibus  uriniferis  isolatis  reperuerunt  laqueifor- 
mes canales  ad  substantiam  corticalem  redire  ubique  in 
extremis  eius  stratis  in  ramificationes  rectorum  tubulorum 
introire.  Huius  rei  disquirendi  causa  praecipue  suum 
renibus  utebantur. 

1)  Schweiger-Seidel.  Ueber  die  Driisenkanalchen  der 
Niere.  Vorlaufige  Mitth.  im  Centralbl.  f.  d.  med.  Wiss.  1863.  No.  53. 

2)  Ludwig  und  Zawarykin.  Zur  Anatomie  der  Niere; 
in  den  Sitzungsberichten  d.  kais.  Acad.  d.  Wissensch.  z.  Wien. 
J3d.  XLVIII, 

Roth1 2)  inprimis  ovium  renes  ad  disquirendum  ad 
hibuit ; hac  via  ad  easdem  opiniones  pervenit  quas  Ludwig 
et  Zawarykin  pronuntiaverunt  tantummodo  canales  transitum 
a laqueatis  ad  apertos  sive  rectos  efficientes  accuratius 
adumbrat. 

K o 1 1 m a n n 3)  postremus  copiosiore  libello  sententiam 
Henlei  de  structura  renis  accuratius  examini  subjecit.  Cuius 
viri  disquisitiones  praecipue  injectione  canaliculorum  urini- 
ferorum  utuntur.  Hic  intellexit  tubulos  rectos  usque  ad 
corticem  in  ramulos  dividi ; canales  laqueatos , quos  in 
omnibus  animalibus  sua  opera  inspectis  invenit  tantum  ab 
infimo  glomerulorum  serie  proficisci,  superiores  contra 
glomerulos  et  canales  inde  orientes  multis  sinuationibus 
formatis  directo  in  ramulos  tubulorum  rectorum  termina- 
les finiri. 

lam  vero  disquisitiones,  quas  ipse  hac  de  re  insti- 
tui, maxime  isolatione  canaliculorum  uriniferorum  nituntur. 
Hanc  quidem  ita  perfeci,  ut  renem  acido  muriatico  con- 
centrato  macerandum  curarem.  Quo  consilio  semper  fere 
eiusmodi  renibus  utebar,  quos  ab  uretere  caerulea  glute- 
nis  massa  injeceram  atque  exinde  praeterea  octo  ad  qua- 
tuordecim  dies  in  alcohole  induraveram.  Renes  enim  hoc 
modo  durati  permittunt,  ut  canales  uriniferi  ad  longiora 

1)  Roth.  Untersuchungen  iiber  die Drusensubstanz  der  Niere. 
Schweizer  Zeitschrift  fur  Heilkunde  1864.  Bd.  111.  pag.  1. 

2)  Kollmann.  Zur  Anatoraie  der  Niere,  in  v.  Siebold  u. 
Kolliker’s  Zeitschrift  fur  wissenschaftliche  Zoologie.  Bd.  XIV. 

pag.  112. 

frustula  isolentur  quam  tales , qui  continuo  recentes  acido 
muriatico  tractati  sunt.  Porro  liquore  kali  caustici  (35°/o), 
quem  Moleschott  commendavit,  multifarie  usus  sum;  atta- 
men intellexi  praeparata,  quae  hac  via  nactus  essem, 
longe  postponenda  esse  iis,  quae  acido  muriatico  confecis- 
sem. Maxima  ex  parte  renes  suum  inquisivi,  sed  etiam 
nonnullos  summtos  de  homine,  ove,  fele,  cuniculo,  mure 
ratto,  mure  porcello,  mure  domestico. 

Quum  de  macroscopica  renis  ratione  ad  descriptio- 
nem eius,  quae  systematica  Henlei  anatomia  continetur, 
delegamus  lectores , proxime  veniamus  ad  decursum  cana- 
liculorum uriniferorum  accuratius  explicandum. 

Si  pars  substantiae  medullaris  renis  ab  uretere  colo- 
rata glutenis  massa  diligenter  injecti  in  acido  muriatico 
concentrato  maceratur,  facile  duo  genera  canaliculorum 
uriniferorum  isolari  poterunt  scilicet  tubuli  recti  jam  diu 
cogniti  et  laqueiformes , quos  primus  Henle  invenit.  Ac 
primum  tubuli  recti,  quos  Henl  e ‘)  apertos  nominat, 
ut  dissectio  per  axem  pyramidis  perducta  declarat,  a pa- 
pilla proficiscuntur  et  numero  vario  vel  incerto  tamquam 
canaliculi  diametro  0,288  — 0,301 mm , qui  vocantur  ductus 
papillares.  Isti  canaliculi  continuo  post  exortum  ali- 
quoties, quum  angulos  maxime  acutos  efficiunt,  in  duos 
rarius  in  tres  tubulos  dispescuntur,  qua  re  eorum  diame- 
trus  magnopere  decrescit.  Et  magnitudo  quidem  diametri 
in  diversis  pyramidis  regionibus  haec  animadvertitur: 


1)  Henle.  Systemat.  Anatomie.  II.  pag.  300. 


9 


1.  post  primam  divisionem 

2.  „ secundam  „ 

3.  „ tertiam  „ 

4.  quinque  millimetris  a papilla 


Mm. 

0,198  — 0,192 
0,162  — 0,156 
0,102  — 0,096 
0,072  — 0,061 


5.  in  introitu  in  substantiam  corticalem  0,066  — 0,031. 
Decursus  canaliculorum  in  universum  rectus  est  a papilla 
ad  basin  versus  pyramidis  Malpighi  pertinens , quam  ob 
rem  etiam  nomen  iis  impositum  est  tubulis  rectis.  Par- 
titiones horum  canalium  in  papilla  celerrime  deinceps  se- 
quuntur, in  basali  pyramidis  parte  longius  demum  inter 
se  distantes.  Adhuc  viri  anatomiae  periti  suspicati  sunt 
circiter  5 — 6 mm  supra  papillam  nullas  tubulorum  rectorum 
partitiones  intra  pyramidem  fieri,  sed  eos  illinc  porrectos 
usque  ad  substantiam  corticalem  decurrere  atque  ibi  demum 
rursus  novos  ramos  emittere.  Quae  tamen  res  haud  qua- 
quam sic  se  habet.  Certissime  enim  divisiones  tubu- 
lorum rectorum  adeo  in  parte  pyramidis  basali 
investigavi  usque  ad  locum  proximum  ante  transitum  in 
substantiam  corticalem.  K o 1 1 m a n n l)  unus  est , a quo 

huius  rei  mentionem  factam  esse  deprehendi,  eaque  ra- 
tione, quod  hic  invenit,  non  possum  quin  comprobem. 
Itaque  quisque  ductus  papillaris  continuatis  partitionibus  in 
fasciculum  tubulorum  subtilium  distribuitur,  atque  haec 
una  causa  est  de  numero  earum  quibus  conica  pyramidis 
forma  generatur , sed  non  sane  gravissima , quum  canali- 


l)  1.  s.  c.  pag.  114. 

culi  laqueiformes , quorum  copiosius  describendorum  postea 
locus  erit,  ad  istam  pyramidis  formam  conficiendam  multo 
plus  conferunt.  Tubuli  recti  non  perfecte  rotundi  canales 
sunt  interdum  adeo  ovales,  membrana  autem  propria  carent, 
sed  simplicia  tantum  in  renis  stromate  interstitia  sunt,  qui- 
bus ipsis  epithelium  tubulos  investiens  incidet.  Qua  de 
causa  acido  muriatico  diutius  afficiente  hi  canaliculi  fun- 
ditus destruuntur,  dum  ceteri  renis  canales,  qui  membrana 
propria  investiuntur,  stabiliores  remanent.  Quodsi  tubuli 
recti  massa  glutinosa  injecti  sunt,  haec  vestem  epi- 
thelialem tam  egregie  continet,  ut  melius  isolandi  causa 
acidum  muriaticum  diutius  operari  possit  ac  tamen  tubuli 
recti  ad  longa  intervalla  isolati  efficiantur.  Epithelium 
eorum  tubulorum , constat  ex  simplice  strato  cellularum 
cylindriformium  clararum , quae  magno  rotundo  nucleo 
praeditae  altitudinem  fere  dimidii  radii  canaliculi  occu- 
pat. Quo  angustior  canalis  fit,  eo  epithelium  investiens 
etiam  tenuius  apparet.  (Confer,  fig.  3). 

Alterum  genus  canaliculorum  uriniferorum  quos 
Henle1)  laqueiformes  Kolliker2)  tubulos  Henlei 
nominat,  quos  in  pyramide  nanciscimur,  optime  in  sub- 
stantiae medullaris  partibus  via  paulo  ante  descripta  ma- 
ceratis adspectare  licet.  Quam  substantiam  si  discindas 
in  fasciculos  amplitudine  0,5 mm,  ac  si  talem  fasciculum 
nota  ratione  fluido  copiose  addito  caute  extendas,  rene 


1)  1.  s.  c.  pag.  301. 

2)  1.  s.  c.  pag.  521. 

scilicet  ab  uretere  bene  injecto  modica  etiam  diligentia 
praeparationis  adhibita  tubulos  rectos  multis  injectis 
laqueis  tubulorum  laqueiformium  circumdatos 
animadvertere  possis.  Hi  canaliculi  rectis  multo  angustiores 
sunt,  diametrum  offerunt  0,015 — 0,024  mm  (sive  media 
ut  ex  multis  mensuris  repertum  est  0,019  mm),  ex  strato 
terminali  substantiae  medullaris  proficiscuntur,  inter  tubulos 
rectos  ad  papillam  versus  decurrunt,  arcum  ad  papillam 
convexum  efficiunt  ac  deinde  ad  substantiam  corticalem 
revertuntur.  A rectis  quidem  tubulis  non  solum  diametri 
brevitate  sed  etiam  epithelio  differunt.  Hoc  enim  subtili 
membranae  propriae  incidet  atque  extenuibus  claris  cellulis 
saepe  rhombicam  formam  offerentibus  constat,  quarum  nu- 
cleus satis  magnus  ovalis  subtiliter  granulatus  paulum 
ultra  planitiem  cellulae  prominet.  Lineamenta  singularum 
cellularum  levissime  tantum  et  obscure  significata  sunt  et 
paucis  modo  locis  dignosci  queunt,  ita  ut  solum  in  aequa- 
bili hyalina  massa  jacentes  videas.  Nucleorum  quidem 
dispositione  canaliculi  in  dissectione  longitudinali  speciem 
unduliformem  nanciscuntur.  (Conf.  Fig.  1 et  2).  Numerus 
horum  subtilium  canaliculorum  permagnus  est.  Plurimi 
laquei  in  suprnma  et  media  parte  pyramidis  inveniuntur, 
rariores  sunt  in  papilla.  Postquam  laqueos  effecerunt, 
nunquam  divisiones  vel  ostia  offerentes  in  substantiam 
corticalem  redeunt. 

Multi  vero  dubitaverunt , hos  canaliculos  laqueiformes 
esse  uriniferos.  Kolliker1)  tantummodo  in  hominibus 


1)  1.  s.  c.  pag.  523. 

et  suibus  hosce  tubulos  laqueatos  uriniferos  extare  agnoscit, 
atque  laqueos  in  aliis  animalibus  veluti  in  ovibus  et  cu- 
niculis repertos  vasa  sanguinis  esse  interpretatur.  Cuius 
opinionis  tuendae  causa  praecipue  longitudinalibus  et  trans- 
versis dissectionibus  renum , quorum  arteriae  et  venae 
complete  injectae  erant  nititur.  Hae  vero  dissectiones  nihil 
contra  existentiam  laqueatorum  canalium  uriniferorum  de- 
monstrare mihi  videntur , quum  ii  in  ejusmodi  dissectionibus 
subtilibus  facile  collabantur  eamque  ob  rem  observationem 
facile  subterfugere  possint.  Itaque  renes  in  acido  muria- 
tico isolare  oportet , ut  dilucide  hosce  laqueos  conspicias.; 
bona  vasorum  injectio  tum  impedire  potest,  quominus 
canaliculi  uriniferi  cum  sanguinis  vasis  confundantur.  Quam- 
quam de  laqueis  vasorum  sanguiferorum , qui  in  dissectio- 
nibus pyramidis  longitudinalibus  appareant,  dubitari  minime 
potest,  verumtamen  inter  eos  et  interdum  iis  comitatos 
multos  laqueos  non  injectos  reperimus,  qui  in  isolatione 
cum  canaliculis  uriniferis  minime  dubiis  conjuncti  sint. 
Hoc  quidem  in  omnibus  bestiis,  quas  disquisivi  reperire 
potui,  et  Kollmann  ad  eundem  finem  pervenit.  Quae 
quum  ita  sini  determinatis  illis  sententiis,  quibus  Hyrtl 
et  Chrzonszczewsky  affirmant  omnes  laqueos  esse 
vasa  sanguinifera , minime  tantopere  credere  convenit, 
quum  hi  viri  docti  canaliculos  uriniferos  non  isolaverint. 

Colberg  canales  laqueiformes  in  pyramide  exire 
suspicatur  in  tubulos  rectos  eamque  sententiam  injectio- 
nibus ab  uretere  factis  defendit.  Praeparata  autem  huc 
pertinentia  apud  eum  ipsum,  quum  adspexerim,  fateri  sane 


13 


cogor  ea  magnam  certe  persuadendi  vim  habere.  Ori- 
ginem autem  duxerunt  a rene  equi,  qui  ab  uretere  massa 
caerulea  frigide  fluida  erat  injectus.  Massa  injectionis  in 
substantiam  corticalem  omnino  non  penetraverat  et  nihi- 
lominus, quamquam  nullum  prorsus  extravasatum  reperiri 
poterat,  canaliculi  uriniferi  laqueati  ut  dissectiones  lon- 
gitudinales et  transversae  declarabant  complete  injecti 
erant,  ita  ut  Colberg  ex  imaginibus,  quos  consecutus  erat, 
optimum  jus  et  argumentum  repetere  posset  sententiae  a 
se  propositae1)-  In  isolatione,  quamvis  diligenter  et  caute 
praeparare  conarer,  nunquam  tamen  mihi  contigit,  ut  ostia 
laqueatorum  canalium  in  tubulos  rectos  conspicerem. 

In  strato  terminali  substantiae  medullaris  illa  duo 
canaliculorum  uriniferorum  genera  hanc  rationem  decur- 
sus offerunt : permeant  eum  compluribus  massis , quae 
arteriolarum  rectarum  fasciculis  inter  se  separantur  ac 
tum  in  processus  pyramidales  substantiae  corticalis  in- 
troeunt. 

Tubuli  recti  hoc  in  situ  sic  fere  se  habent  ut  in 
pyramide.  Aliam  imaginem  canaliculi  laqueiformes  prae 
se  ferunt.  Alterum  crus  ubi  in  processum  pyramida- 
lem transit  multo  amplius  fit  (media  diametro  usque  ad 
0,049  mm)  atque  aliud  epithelium  inducit.  Etenim  pro 
claris  ac  tenuibus  cellulis,  quae  eorum  epithelium,  lamel- 
losum (,,Pflasterepithel“)  efficiunt,  canaliculus  jam  epi- 


1)  1.  s.  c.  755.' 

thelio  investitur,  quod  nisi  meliora  ad  minicula  accedant, 
vix  lineamenta  singularum  cellularum  dignoscere  permit- 
tit: in  massa  aequabili  obscuris  parvis  granulis  repleta 
magni  clari  et  rotundi  nuclei  certis  spatiis  inter  se  distan- 
tes videntur  incubare.  Solutio  argenti  nitrici  (a  Reck- 
linghausen)  singulas  cellulas  perspicuas  reddit,  quae 
formam  sub  rotundam  vel  polygonalem  prae  se  ferunt  et 
paulo  altiores  sunt  quam  quantus  dimidius  canaliculi  uri- 
niferi  radius  est  (Conf.  fig.  2).  Hac  ratione  transitum  a 
laqueato  ad  contortum  corticis  tubulum  in  omnibus  a me 
disquisitis  animalibus  investigavi,  fele  una  excepta.  In 
rene  enim  hujus  animalis  ille  transitus  talis  fere  est:  ca- 
naliculus laqueatus  paulatim  maxime  amplificatur  usque 
ad  diametrum  0,052  mm , atque  epithelium  investiens  gra- 
nulatum  fit,  sed  non  in  ejusmodo  cellulas  polygonales, 
quas  supra  exposuimus,  vertitur  sed  in  cellulas  rhomboi- 
dales, quae  tegularum  tecti  instar  („ dachziegelfdr- 
mig“)  altera  alteri  injectae  sunt  et  longissime  in  cana- 
liculum imminent,  ita  ut  exiguum  tantummodo  lumen  re- 
linquatur. Nunc  vero  canaliculus  rursus  item  paulatim 
coangustatur  usque  ad  diametrum  0,033  mm,  cellulae  epi- 
theliales depressiores  fiunt  atque  sensim  in  granulatum 
tubuli  contorti  corticalis  epithelium  quod  supra  decripsi- 
mus  transeunt  (Conf.  fig.  1). 

In  processu  pyramidali  tubuli  contorti  granulati  un- 
dulatum decursum  sequuntur  ac  paulo  post  in  propriam 
corticalem  substantiam  transeunt,  ubi  viam  maxime  glo- 
meratam ac  contortam  conficiunt.  Hi  canales,  qui  nunc 

tubuli  contorti  nominantur,  jam  plane  paulatim  ali- 
quando ampliores  fiunt  eodemque  modo  angustiores,  ac 
deinde  subito  constricti  in  dilatationem  quandam  vesicu- 
lae similem  transeunt,  quae  dicitur  capsula  Bowmani,  in 
quam  ramulus  arteriae  renalis  glomerulum  efficiens  in- 
greditur. Diametri  horum  tubulorum  contortorum  si  me- 
dium sumas  0,049 ram  patent,  extremi  numeri  multarum 
mensionum  a 0,057  mm  ad  0,035  mm  pertinent.  Glomeru- 
lus subtilissima  ac  tenerrima  membrana  cingi- 
tur, quae  laqueos  vasorum  glomerulum  efficientes  videtur 
continere.  Hanc  autem  membranam  exstare  inprimis 
etiam  inde  concludo,  quod  si  capsula  Bowmani  caute 
diffinditur,  glomerulus  tamen  peculiarem  suam  formam 
retinet  atque  alia  demum  sequente  laesione  dirumpitur. 
Omnia  experimenta,  quaecunque  institui,  ut  tinctione  car- 
mini vel  solutione  argenti  nitrici  in  illa  membrana  epi- 
thelium adspectabilem  redderem,  nihil  plane  profecerunt, 
quamquam  doctissimi  ac  clarissimi  viri  hujusmodi  epi- 
thelium adesse  affirmaverunt.  Capsula  Bowmani,  quae 
membrana  propria  canaliculi  uriniferi  ad  ipsum  pertinen- 
tis formatur,  nullam  praebet  formam  globosam  sed  eam 
quae  ad  ovalem  adpropinquat.  Magnitudo  ejus  in  diver- 
sis corticis  stratis  varia  est,  diametrus  longitudinis  medio 
numero  0,19mm,  latitudinis  0,13 mm  patet.  Ad  internam 
suam  superficiem  per  tenui  et  claro  epithelio  lamelloso 
(„ Pflasterepithel “)  investitur,  quod  in  loco  constrictionis 
supra  memoratae  in  crassum  illud  obscurum  granulatum 
tubuli  contorti  epithelium  transit  (Conf.  fig.  4).  Cum  ejus- 

modi  capsula  Bowmani  semper  unus  tantum  tubulus  con- 
tortus cohaeret,  non  duo,  id  quod  novissimo  tempore 
Moleschott  se  reperisse  testatur.  Omnes  canales 
uriniferi  a capsula  Bowmani  incipientes  in  ca- 
nales laqueiformes  transeunt. 

Adhuc  tantum  alterum  crus  laqueati  canaliculi  uri- 
niferi consideravimus  et  usque  ad  ejus  finem  in  capsula 
Bowmani  persecuti  sumus.  Deinde  inspicere  placet  quo- 
modo alterum  crus  talis  canaliculi  se  habet.  Hoc  plane 
paulatim  amplificatur,  in  processum  pyramidalem  tubulos 
rectos  comitans  ingreditur  simulque  aliud  epithelium  in- 
duit. Clarae  et  depressae  cellulae  in  obscurum  granula- 
tum  epithelium,  ut  ita  dicam,  lamellosum  („Pflasterepi- 
thel“)  transeunt  simile  epithelio  tubulorum  contortorum, 
tantum  quod  tenuius  est  ac  dilucide  emblema  polygona- 
lium  cellularum  cognoscere  permittit.  Ex  processu  pyra- 
midali plus  vel  minus  a peripheria  corticis  distans  in 
propriam  substantiam  corticalem  transgreditur  atque  ex- 
inde subito  usque  ad  duplicem  diametrum  (0,048 mm  — 
0,051  mm)  amplificatus  decursum  valde  contortum 
sequitur,  quum  semel  vel  bis  se  conglomerat  vel  rarius 
tantummodo  curvaturam  litera  U praeditam  conficit.  Qua 
in  re  canalicus  multas  excrescentias  et  appendices 
nodosas  accipit,  quae  his  canaliculis  omnino  singula- 
rem et  peculiarem  speciem  praebent  (Conf.  fig.  7).  Hic 
autem  decursus  perbrevis  tantum  est  ac  post  eum  tenuo 
paululum  coangustatur. 

A tubulis  rectis  paulisper  digressi  sumus  eo  loco, 
quo  in  processum  pyramidalem  introibant.  Hic  ut  ceteri 
canaliculi  uriniferi  membranam  propriam  exhibent  et  pro 
epithelio  cylindrico  clarum  et,  ut  ita  dicam,  lamellosum 
epithelium  (,,Pflasterepithel  “) , cujus  cellulae  magnis  ro- 
tundis nucleis  praeditae  polygonales  perspicue  distingi 
possunt  (Conf.  fig.  5).  Tubuli  recti  in  processu  pyrami- 
dali iterum  paulo  ampliores  quam  in  substantia  medul- 
lari sunt,  diamelrus  medio  numero  0,052 mm  (extrema 
0,045  — 0,061  mm).  In  decursu  suo,  qui  directionem  axis 
processus  pyramidalis  in  universum  sequitur  cum  levibus 
undulatis  curvaturis,  multos  ramulos  laterales  emittunt, 
qui  aut  iterum  dispescuntur  aut  sine  alia  divisione  in 
propriam  substantiam  corticalem  transgrediuntur.  Hae 
vero  divisiones  non  ita  ut  in  pyramide  acutum  angulum 
praebent  sed  quem  libet  alium  (Conf.  fig.  6).  Rami  la- 
terales angustiores  sunt  quam  canalis  principalis , qui 
postremo  ad  peripheriam  corticis  in  duos  vel  tres  ramos 
subtiliores  dissolvitur.  Nonnunquam  canalis  principalis 
semper  ramulos  laterales  emittens  recta  linea  cursum  ad 
peripheriam  corticis  pergit,  deinde  arcu  ad  eam  convexo 
reflectitur  et  denuo  eundem  cursum,  quem  axis  processus 
pyramidalis  offert,  repetit,  ac  tum  denique  in  ramulos 
terminales  dissolvitur.  Ramuli  laterales  qui  in  propriam 
substantiam  corticalem  transierunt,  hic  statim  ad  duplicem 
diametrum  amplificantur  et  decursum  nodosum  prorsus 
eodem  modo  contortum  sequuntur,  qualem  in  canaliculis 
laqueatis  adumbravimus  (Conf.  fig.  6 a). 

Quae  quum  ita  sint,  dubium  esse  nequit,  quin  hi 
canales  nodosi  et  glomerati  transitum  a la- 
queatis tubulis  Henlei  ad  tubulis  rectos  effi- 
ciunt. Inveniuntur  in  omnibus  corticis  renalis  stratis, 
quamquam  in  extremis  ejus  partibus  aliquanto  plures  ad- 
sunt; quam  rem  expresse  afferendam  duxi,  quia  Schwei- 
ger-Seidel  refert  se  eos  tantummodo  in  extremis  cor- 
ticis stratis  reperisse.  Adumbrat  eos  in  brevi  sua  ex- 
plicatione4)  praeambula  ut  partes  interpositas  („Schalt- 
stiicke“),  nec  tamen  reliquas  eorum  proprietates  comme- 
morat. Rotli1 2)  eos  ex  ovis  rene  desumtos  ut  canales 
conjunctivas  ( ,,  Verbindungskanale“)  describit  ubi  iis, 
quos  in  sue  reperi,  simillimi  sunt.  Verisimile  est  eos 
in  homine  aliisque  animalibus  similem  rationem  offerre. 

Contra  hanc  sententiam  de  canaliculorum  urinifero- 
rum  in  rene  decursu,  quae  cum  iis  fere  omnino  congruit, 
quas  Ludwig  et  Zawarykin,  Sch  weiger-Seidel , 
Rotli  publicaverunt,  sane  illa  videntur  pugnare,  quae 
Kolliker,  Kollmann,  alii  suis  inquisitionibus  investi- 
gaverunt. 

Ac  primum  Kolliker3)  explorationibus  suis,  quas 
in  hominum  et  suum  renibus  fecit,  confidens  asseveran- 
dum esse  arbitratur , partem  tantummodo  tubulorum  con- 
tortorum per  canales  laqueatos  in  rectos  exire,  sed  aliam 


1)  1.  s.  c.  pag.  536. 

2)  1.  s.  c. 

3)  1.  s.  c.  pag.  522. 

partem  haud  exiguam  nullo  ejusmodi  subtili  laqueo  for- 
mato directe  in  tubulos  rectos  finire.  Qua  in  re  injectio- 
nibus canaliculorum  uriniferorum  nititur,  quos  ex  arteria 
renali  extravasatum  in  capsulas  Bowmani  efficiens  exple- 
verat. Ut  plane  omittamus  renibus  hoc  modo  injectis, 
ubi  vasa  sanguinis  et  canales  uriniferi  pari  massa  referta 
sunt,  facile  subtiles  illos  laqueos  pro  sanguis  vasa 
haberi  posse,  tamen  haec  injectionis  massa  apparens  in 
pelvi  renali  nihil  probat,  quum  pressu  injectionis,  qui 
extravasatum  in  capsulas  Bowmani  efficit,  aliis  quoque 
locis  facile  extravasata  in  canaliculos  armiferos  procreari 
et  ita  omissis  canaliculis  laqueatis  tubuli  recti  injectionis 
massa  repleri  possint. 

Kollmann1)  simili  ratione  canaliculorum  urinifero- 
rum decursum  descripsit.  Quum  ei  injicienti  nunquam 
contingeret,  ut  canaliculos  laqueatos  impleret,  nihilominus 
semper  tubulos  contortos  injectionis  massa  refertos  de- 
prehenderet, hinc  conclusit  magnam  tubulorum  contor- 
torum partem  directo  cum  tubulis  rectis  communicare. 
Eos  tantum  tubulos  contortos,  qui  ex  infima  serie  capsu- 
larum Bowmani  oriantur,  laqueiformibus  canalibus  gene- 
ratis in  tubulos  rectos  („  Central rohren  “)  finiri  et  hunc 
quidem  ostii  locum  in  infima  processus  pyramidalis  parte 
positum  esse  vult.  In  meis  quidem  injectionibus  contra- 
rium evenit,  multo  crebrius  canales  laqueatos  injiciebam 
et  raro  tantum  massa  usque  in  tubulos  contortos  sub- 


1)  1.  s.  c.  pag.  130. 

stantiae  corticalis  penetrabat.  Hanc  repugnantiam  inter- 
pretari nequeo;  sed  existimo  Kollmann  hac  in  re  nimis 
injectionibus  suis  confisum  canalium  uriniferorum  isola- 
tione  minus  animum  attendisse. 

Chrzonszczewsky  retia  tubulorum  rectorum  in 
substantia  corticali  adumbrat,  modo  ea  angustiora  esse 
quam  quae  Henle  descripserit.  Equidem  neque  hoc  ne- 
que coecas  tubulorum  rectorum  et  contortorum  termina- 
tiones quidquam  animadvertere  potui.  Num  forte  haec 
retia  referta  sanguinis  vel  lymphae  vasa,  quae  etiam  sine 
extravasalo,  quod  demonstrari  possit,  implentur,  ut  sic 
in  illum  errorem  incurrat,  de  quo  Kolliker  Henle  in  re- 
fellenda ejus  sententia  reprehendit? 

Jam  vero  ut  breviter  complectamus  quae  adhuc  ex- 
plicavimus, exordium  a papilla  facientes,  hunce  canalium 
uriniferorum  decursum  nanciscimur.  In  papilla  rectus  tu- 
bulus utpote  ductus  papillaris  satis  magno  diametro  ini- 
tium capit,  continuata  acutis  angulis  divisione  coangusta- 
tus recta  directione  per  pyramidem  decurrit  et  in  pro- 
cessum pyramidalem  corticis  introit.  Hic  subtiliores  ra- 
mulos laterales  effundit,  qui  in  peculiari  substantia  corti- 
cali in  nodosos  transitus  canales  (,,Uebergangs- 
kanale“)  commutantur.  Hi  accuminati  in  pyramidem  re- 
deunt et  laqueum  ad  papillam  convexum  efficiunt;  quo 
facto  ad  corticem  redeunt  et  in  tubulos  granulatos  corti- 
cales transeunt,  qui  post  multiplices  glomerationes  in  di- 
latationibus vesiciformibus  glomerulos  Malpighianos  reci- 
pientibus finiuntur. 

II.  De  arteriolarum  rectarum  origine. 

Quum  in  universum  de  vasorum  sanguinis  in  rene 
decursu  viri  anatomiae  periti  inter  se  consentiant,  tamen 
origo  arteriolarum  rectarum  (vasorum  rectorum  Henlei) 
adhuc  diversa  ratione  axplicatur.  VetusArnoldi  opinio 
haec  fuit  arteriolas  rectas  ex  arcubus  arterialibus  in  con- 
finio substantiae  corticalis  et  medullaris  proficisci  atque  in 
rete  capillare  substantiae  medullaris  dissolvi.  E contrario 
Bowman,  cui  Kolliker  et  Gerlach  assentiebantur, 
arteriolas  rectas  e vasis  efferintibus,  quae  ex  infima  glo- 
merulorum serie  originem  ducunt , derivandas  esse  censuit. 
Quorum  vicina  quaeque  in  fasciculum  coire  atque  ita  in 
substantiam  medullarem  descendentia  in  rete  ejus  capillare 
se  dissolvere  dicuntur. 

Aliam  vero  opinionem  Huschk e,  Henle  etHyrtl 
defendunt.  Qui  quidem  existimant  vasa  efferentia  glome- 
rulorum in  rete  capillare  corticis  dissolvi,  sed  hoc  rete 
capillare  in  confinio  substantiae  corticalis  et  medullaris  in 
plures  vasorum  truncos  colligi,  qui  fascium  instar  tanquam 
vasa  sive  arteriolae  rectae  in  substantiam  medullarem  des- 
cendant, ita  ut  hi  vasorum  trunci  simili  munere  fungantur 
ut  vena  portarum. 

Virchow  quidem  optime  meritus  est  hac  in  re 
diligentius  disquirenda,  in  quo  cognovit  sententias  Arnoldi 
antea  repudiatas  ad  pristinam  dignitatem  esse  restituendam 

quamquam  nonnullis  modificationibus,  Virchow*)  constan- 
ter tres  diversas  vasorum  in  medulla  divisionis  species 
reperit : 

1.  arteriolas  rectas  quae  directo  e vasis  arteriae  rena- 
lis proficiscantur, 

2.  vasa  efferentia  inferiorum  (sive  intimorum  glome- 
rulorum, 

3.  capillares  excursus  a rete  substantiae  corticalis 
capillare  exortae. 

Haec  autem  tria  diversa  vasorum  distributionis  genera 
constanter  etiam  spatiorum  di  serim  in  a prae  se 
ferebant,  ita  ut  alio  loco  aliud  genus  praevaleat. 

Post  Virchow  Donders1 2)  similem  protulit  senten- 
tiam. Injectionibus  enim  quas  Schroeder  van  der 
K o 1 k fecit  persuasum  habet , singula  vasa  recta  ex  arteriis 
proficisci,  infimam  vero  partem  retis  capillaris  substantiae 
corticalis  et  ipsam  ad  hosce  vasorum  fasciculos  efficiendos 
aliquantum  conferre. 

Beale  in  relationibus,  quas  Virchow  posuit,  exa- 
minandis ad  hanc  sententiam  venit:  plerasque  arteriolas 
rectas  e vasis  efferentibus  glomerulorum  originem  trahere, 
nonnullas  tamen  continuo  ex  ipsis  arteriae  renalis  ramulis 
pcofisisci. 


1)  Virchow.  Einige  Bemerkungen  iiber  die  Circulationsver- 
haltnisse  in  den  Nieren.-In  s.  Archiv  Bd.  XII.  1857.  pag.  312. 

2)  Donders.  Physiologie.  Bd.  I.,  pag.  470. 

E numero  eorum,  qui  nuper  de  renibus  scripserunt, 
Ludwig1)  originem  arteriolarum  rectarum  ex  efferentibus 
vasis  infimae  glomerulorum  serie  deducendam  esse  arbi- 
tratur. Kollmann2)  similiter  ut  Henle  eas  e reti  ca- 
pillare substantiae  corticalis  derivat.  E contrario  Col- 
berg3)  et  Luschka4)  injectionibus  suis  eandem  plane 
sententiam  quam  Virchow  assecuti  sunt. 

Henle5)  una  cum  K o 1 1 i k e r ea,  quae  A r n o 1 d et 
Virchow  retulerunt,  hoc  maxime  refutata  esse  existimat, 
quod  massa  injectionis  per  arteriam  renalem  injecta  nun- 
quam vasa  pyramidis  expleat  antequam  glomerulos  trans- 
gressa sit;  et  contra  sententiam  qua  Kolliker  censet 
vasa  recta  e vasis  efferentibus  glomerulorum  exorta  esse, 
illud  affert,  quod  injectionibus  ab  uretere  in  canaliculos 
uriniferos , ubi  extra  vasatum  in  vasa  corticis  capillaria  natum 
erat,  glomerulos  semper  vacuos,  vasa  vero  recta  injectio- 
nis massa  referta  invenerit.  Virchow  praeparata  sua 
consecutos  est  e renibus,  quos  massa  crassissime  fluida 
injecerat  et  injectionem  mature  interruperat,  ita  ut  glome- 
ruli nondum  referti  essent,  et  commemorat  inprimis  ho- 


1)  Ludwig  u.  Zawarykin.  Zur  Anatomie  der  Niere. 
(Separatabdruck  aus  d.  XLVIII.  Bd.  d.  Sitzungsberichte  der  kaiserl. 
Acad.  d.  Wissenschaften  zu  Wien),  pag.  14. 

2)  Kollmann  1.  s.  c.  pag.  135. 

3)  Colberg  1.  s.  c.  pag.  755. 

4)  Luschka.  Handbuch  d.  Anatomie  d.  Menschen.  Bd.  II. 
1.  Abth.  Bauch.  pag.  303. 

5)  1.  s.  c.  pag.  312. 

rizontalibus  renis  discisionibus  has  relationes  facillime 
declarari. 

Disquisitiones  meas  paene  tantum  in  hominum  renibus 
institui.  Quorum  unus  ab  arteria  caerulea  glutenis  massa 
injectus  glomerulos  hac  massa  partim , capillaria  autem 
corticis  vasa  paene  nullo  modo  repleta  esse  demonstravit, 
nihilominus  arteriolae  rectae  fere  omnes  perfectissime 
completae  luerunt.  Vasa  recta  non  referta  forsitan  illa 
fuerint,  quae  ex  reti  capillare  vel  e vasis  efferentibus 
oriuntur.  Nonnullis  in  praeparatis  directam  ejusmodi  va- 
sorum originem  ex  arteria  glomerulos  ferente  persequi , in 
aliis  originem  e majore  arteria,  ex  qua  glomerulos  ferentes 
arteriae  oriebantur,  observare  poteram.  Eandem  arterio- 
larum originem  in  renibus  cuniculorum  et  felium  depre- 
hendi. Item,  quod  etiam  Vir ch ow1)  jam  reperit,  in  iis 
renibus,  quorum  vasa  graviorem  degenerationem  amyloi- 
deam  prae  se  ferebant,  adeo  ut  glomeruli  massa  injectio- 
nis repleri  non  possent , arteriolas  rectas  perfacile  completas 
et  directe  a ramulis  arteriae  renalis  exortas  animadverti. 
Sed  etiam  in  renibus  normalibus  bene  et  complete  injectis 
semper  nonnullae  discisiones  reperiuntur , quae  supra  dictum 
arteriolarum  rectarum  originem  declarant,  tantum  earum 
magnus  numerus  est  conficiendus. 


1)  1.  s.  c.  pag.  313. 

III,  De  rene  adiposo, 

Novissimo  tempore  docti  viri  animos  attendere  coe- 
perunt adipi , qui  in  canaliculis  renis  uriniferis  pathologice 
occurrit,  quique  longe  differt  ab  adiposa  epithelii  in  cana- 
liculis uriniferis  degeneratione  ea  quam  in  secundo  stadio 
nephritidis  parenchymatosae  animadvertimus.  Hic  potius 
renis  status  omnino  similis  videtur  adiposae  cellularum 
hepaticarum  infiltrationi  („Fettleber“),  et  nihil  omnino 
ad  praecedentem  inflammationem  referendus 
esse.  Quum  autem  primaria  et  simplex  adiposa 
renis  infilt ratio  perraro  occurrere  soleat,  multum  inter- 
esse  credo  quatuor  ejus  casus  communicare. 

Infiltratio  epitheliorum  renalium  adiposa  paene  con- 
stanter in  bestiis  carnivoris  et  saginatis  solet  occurrere. 
Iam  Frerichs  in  libro  de  morbo  Brightii  conscripto  hanc 
affectionem  in  sanis  canibus  et  felibus  se  invenisse  refert. 
Lang1)  in  felibus  adiposam  epitheliorum  infiltrationem  in 
tubulis  contortis  reperit,  item  in  bobus  et  vitulis;  liberae 
quoque  adipis  guttulae  in  canaliculis  uriniferis  observantur 
et  urina  felium  adipem  exigua  copia  continebat.  Nonnullis 
jn  hominibus  frigore  interfectis  Lang  item  adipem  in 
canaliculis  uriniferis  et  plerumque  quidem  in  substantia 


1)  Lang.  De  adipe  in  urina  et  renibus.  Dissert.  inaug. 
Dorpat  1852.  in  Canstatt’s  Jahresberichlen  fur  1852.  pag.  159. 

corticali  invenit.  Secundum  ejus  disquisitiones  in  homi- 
nibus et  bestiis  ex  alimentis  adiposis  adeps  in  minam 
transire  dicitur,  qui  post  alimenta  minus  pinguia  rursum 
inde  evanescit. 

K 6 11  i k er1)  renes  adiposos  in  bestiis  lactantibus 
congruenter  hepati  adeposo  simul  occurrenti  observavit. 

Reinhardt2)  duos  casus  adiposae  epitheliorum  rena- 
lium infiltrationis  adspexit  ubi  in  vita  parenchymatosa 
nephritis  non  exstaret.  F o e r s t e r 3)  adiposam  renis  de- 
generationem utpote  peculiarem  processum  describit  in 
diuturnis  morbis  chronicis  veluti  carie,  tuberculosi,  car- 
cinomate. B e c k m a n n 4)  unum  renis  adiposi  casum  pu- 
blicavit in  puella  duodeviginti  annorum ; quae  in  carcere 
exulcerativa  pneumonia  simul  cum  ulceratiouibus  in  inte- 
stino tenui  et  crasso  mortem  obierat.  Cujus  cadavere 
secto  cum  hepate  adiposo  renes  pallidi  et  anaemici,  par- 
vam superficialium  venarum  stellularum  injectionem  appa- 
rentes reperiebantur.  Canaliculi  corticis  uriniferi  cellulas 
epitheliales  adhuc  conservatas  sed  magnis  et  minoribus 
adipis  guttulis  refertas  prae  se  ferebant;  de  urinae  qua- 
litate nihil  sane  comperiri  poterat. 

1)  Kolliker.  Wiirzburg.  Verhandl.  VII.  pag.  183. 

2)  Reinhardt.  Pathologisch  - anatomische  Untersuchungen. 
Herausgegeb.  v.  Leubuscher  1852.  pag.  83. 

3)  Fo  er  ster.  Spec.  pathol.  Anatomie.  II.  Aufl.  1863.  p.  520. 

4)  Beckmann.  Zur  Kenntniss  der  Niere.  In  Virchow’s 
Archiv  Bd.  XI.  1857.  pag.  65  u.  Rosenstein.  Pathologie  u.  The- 
rapie  der  Nierenkrankheiten.  Berlin  1863.  pag.  259. 


27 


Paulo  ante  in  clinico  hujus  universitatis  medico  casus 
huc  pertinens  observatus  est,  in  quo  sectione  instituta 
occasionem  naclus  sum  una  cum  doctissimo  Colberg 
renes  quum  recentes  tum  post  duratos  perquirendi.  111. 
Weber  petenti  mihi  historiam  morbi  pro  summa  sua 
humanitate  permisit.  Tres  alios  casus  benevolentissime 
doctissimus  Colberg  e notis  suis  excerptos  mecum  com- 
municavit. 


I. 

L.  S.  35  annos  nata,  quum  a prima  juventute  vitam  dissolu- 
tam et  meretriciam  egisset , postquam  undevicesimo  aetatis  anno  in- 
fantem spurium  paulo  post  mortuum  peperit,  propter  affectionem 
genitalium,  ut  verisimile  est,  syphiliticam  vicesimo  anno  in  nosocomio 
urbano  Halensi  curabatur.  Nonnullis  annis  post  Ozaena  (forsitan 
syphilitica)  cum  effluvio  vehementer  foetente  exstitit.  Postquam 
aegrota  ad  tempus  pristinam  vitam  continuavit  mense  Febr.  1862 
ad  biennium  carceris  damnata  in  urbem  Delitsch  deportata  est. 
Quum  sana  et  bene  nutrita  ergastulum  adisset,  se  paulatim  macrio- 
rem et  miseram  factam  esse  refert.  Ineunte  anno  1863  crebrae  et 
pertinaces  diarrhoeae  cum  vomitu  frequenti  inciderunt,  ad  quas  tus- 
sis vehementer  crucians  et  hydropici  pedum  tumores  accesserunt. 
Mens.  Febr.  1864  ex  ergastulo  dimissa  tres  hebdomades  in  hoc  ur- 
bano nosocomio  curabatur,  ex  quo  emissa  miseram  vitam  transegit 
sine  victu  et  alimento.  Die  II.  Mens.  Mai.  in  clinicum  medicum  uni- 
versitatis recepta  est. 

Status  praesens:  aegrota  adspectum  collapsum  prae  se 
ferebat,  facies  anaemica  paulum  oedematosa.  In  collo  strepitus 
anaemici  in  vena  jugulari  audiebantur.  Thorax  in  exploratione 
physicali  tantum  signa  acris  pulmonum  catarrhi  exhibebat.  Cor 

normale.  Hepar  paulum  amplificatus,  lien  normalis.  Abdomen 
paulum  tumidum  et  tensum,  epigastrium  et  regio  hepatica  ex  pres- 
sione dolebant.  Dorsum  aliquantum  oedematosum,  item  inferio- 
res extremitates,  in  quibus  nonnullae  petechiae  apparebant. 
Faeces  tenues,  bisorum  instar,  flavae,  aquosae.  Urina  rubreflava, 
vix  turbata,  cylindris  et  albumine  carens,  spec.  pond.  1010. 

Puls.  100.  Temp.  30,  6.  Resp.  28. 

Adhibitis  Bismuth.  hydr.  nitr.  c.  Hyosc. , roborante  diaeta, 
vino  vomitus  restinctus  est,  et,  quamquam  diarrhoea  durabat, 
aegrota  paulum  recreari  est  visa.  Die  quinto  mens.  Mai.  subito  col- 
lapsu incidente  semihora  post  aegrota  decessit. 

Sectio  XV  horis  post  mortem. 

Corpus  macrum  modicum  mortis  rigorem  osteudit.  In 
cavo  thoracis  paulum  flavi  fluidi  invenitur.  Sinister  pulmo 
emphysematosus  est,  ilem  dexter,  sed  in  apice  solidum  jugulandis 
magnitudine  locum  griseo  - nigrum , cujus  in  centro  parva  caverna 
eum  broncho  communicans  pure  referta  exstat,  in  dissectione  osten- 
dit. Bronchi  utriusque  pulmonis  fluidum  sanguineo  spumo  con- 
tinent. Cor  musculaturam  paulum  pallidam  prae  se  fert,  ceterum 
normale  est.  Lien  nec  amplificatus  nec  amyloideus. 

Hepar  acerrimam  adipis  infiltrationem  praebet,  colore  est 
pallide  subflava , valde  anaemieum , in  centro  utriusque  lobuli  pau- 
lum ictericum.  Disquisitio  microscopica  (Colberg)  declaravit  omnem 
hepatis  cellulam  magna  adipis  gutta  repletam  esse ; degeneratio 
amyloidea  demonstrari  non  poterat.  Iu  tegumento  hepatis  superfiei 
peritoneali  sparsae  contractiones  cicatricosae  apparebant  (Perihepa- 
titis  syphilitica?).  In  substantia  hepatis  nusquam  gummata  exsta- 
bant. Renes  normali  magnitudine,  capsula  facile  detrahi  poterat; 
totalis  corticis  adspectus  erat  lutulente  subflavus , pyramides  ad  pa- 
pillas subalbae,  in  „zofla  neutrali “ gravis  hyperaemia,  superficies 
renum  stellulas  Verheynii  non  ostendit.  Solis  oculis  ubique  in  cor- 


29 


tice  facile  perspicitur  subflavos  parvos  tractus  et  sinus  tamquam 
caseosam  speciem  offerentes  regulariter  variare  cum  normalibus  pal- 
lide subrubris  tractibus  ; quae  res  maxime  a vulgari  nephritide  pa- 
renchymatosa differt,  quippe  in  qua  cortex  magis  aequabilem  sub- 
flavam  speciem  praebet , quum  hoc  loco  adipis  congeries  regulariter 
semper  per  singulas  lineas  vel  corticis  series  pateat.  Microscopiea 
exploratio  (quam  una  cum  doct.  Colberg  institui)  recentium  renum 
docuit,  in  propria  tantum  substantia  corticali  non  in  pro- 
cessibus pyramidalibus  acrem  adipis  congeriem  existere.  In- 
cidente luce  loca  adiposa  tanquam  tractus  et  sinuationes  subalbi 
cognoscebantur.  Epithelia  tubulorum  contortorum  magnis  et  parvis 
adipis  guttulis  referta  erant,  nonnullae  cellulae  unam  magnam  ad- 
ipis guttam  continebant,  qua  nucleus  omnino  ad  latus  erat  emotus. 
Guttae  adipis,  quarum  etiam  nonnullae  libere  in  lumine  canaliculi 
morabantur,  non  emulsivam  implctionem  in  partibus  modo  dictis 
formabant  (quod  in  nephritide  parenchymatosa  accidit) , sed  situm 
accurate  in  iis  locis,  quae  cellulis  epithelialibus  correspondebant, 
retinebant.  Praeterea  majores  adipis  guttae  fuerunt,  non  ille  detri- 
tus adiposus  subtiliter  granulatus  („feinkorniger,  fettiger  Zerfall“). 
Adiposa  epitheliorum  infiltratio  perspicue  in  capsula  Bowmani  ori- 
ginem habuit,  et  hinc  in  tubulos  corticis  contortos  perexit,  omnino 
paene  in  tubulis  laqueatis  in  pyramide  sitis  desiit;  in  tubulis  rectis 
processum  pyramidalium  nulla  adiposa  infiltratio  occurrit,  sed  con- 
tra epithelia  perfecte  erant  normalia.  Haec  inventa  etiam  de  iis 
canaliculis  uriniferis  constituta  sint,  qui  in  acido  muriatico  isolati 
erant.  Nusquam  cylindri  fibrinos  i in  ulla  canaliculorum 
uriniferorum  parte  occurrebant.  Vasa  „ zonae  neutralis  valde  san- 
guine referta.  Glomeruli  nec  amyloidei  erant  nec  illam  nucleo- 
rum luxuriem  („  Kernwucherungu)  offerebant  quae  in  secundo 
nephritidis  parenchymatosae  stadio  invenitur. 

II. 

N.  N.  45  annos  natus,  ergastularius,  qui  antea  syphilitide  se 
affectum  esse  dicit , cujus  neque  in  pene  neque  in  faucibus  cicatri- 
ces syphiliticae  demonstrari  possunt , ex  quatuordecim  mensibus  in 
nosocomio  hujus  urbis  ergastuli  jacebat.  Quum  initio  tantum  de 
molestiis  gastricis  quereretur,  paulo  post  tumores  vaginarum  ten- 
dinum dextrae  manus  exstiterunt,  qui  erumpentes  supurabantur. 
Postea  dolores  in  dextro  humero  regione  musculi  bicipitis  exarse- 
runt, deinde  tumor  fluctuans  natus  est,  qui  incisus  magnam  puris 
copiam  egisset,  atque  non  sanans  supurari  perexit.  Jam  similis  . j 
tumor  dolens  ad  internum  sinistri  humeri  latus  exstitit,  qui  indies 
magis  auctus  postremo  usque  ad  articulationem  manus  pertinebat. 
Postremo  vitae  tempore  diarrhoeae  cum  obstructionibus  alternabant 
chronico  vomitu  comitante , donec  mors  viribus  consumtis  accessit. 
Urina  saepius  cocta  et  acido  nitrico  tractata  nunquam  albu- 
men offerebat. 

Sectio  (Colberg). 

Cerebrum  anaemicum,  ceterum  normale.  Pulmo  nes,  qui  pleu- 
ritides  chronicas  cum  solidis  concrescentiis  prae  se  ferebant,  paulum 
modo  cirrhotici  erant , ceteroquin  sine  tuberculosi  vel  ulceratione 
chronica.  Cor  normale,  sinistro  ventriculo  non  hypertrophico. 
Hepar  normalem  magnitudinem , in  superficie  leves  contractiones 
praebet,  sed  non  amyloideum  erat,  et  exiguam  valde  adipis  in- 
filtrationem  prae  se  ferebat.  Lien  paulum  auctus  non  amyloideus. 
Ventriculus,  admodum  dilatatus  sed  non  hypertrophicus,  muta- 
tiones acerrimi  chronici  catarrhi  prae  se  ferebat.  Membrana  mucosa 
duodeni  et  intestini  tenuis  lapidis  fissilis  colore  („schiefer- 
farben “)  et  turgida  erat,  nullum  tamen  vestigium  tumorum  glandu- 
larum nec  folliculorem,  irec  magis  ulcerationem  offerebat.  In  coeco 
ad  posteriorem  parietem  membrana  mucosa  in  formam  retis  atro- 

phica,  ut  in  statu  chronico  dysenterico  (conf.  Virchow  in  arch.  s. 
V).  In  colo  ascendente  in  flexura  dextra  aderant  partes  dilatatae 
et  coangustatae,  quae  tamen  nusquam  ulceribus  cicatricatis  exortae 
erant,  sed  potius  chronica  membranae  mucosae  inflammatio  in  mem- 
branam muscularem  et  in  peritoneum  perexerat , et  illic  hypertro- 
phiam, hic  retractionem  genuerat.  Omentum  majus  in  funem  con- 
volutum hoc  loco  cum  flexura  coli  dextra  firmiter  erat  concretum. 
Membrana  mucosa  coli  crassis  muci  massis  obducta,  turgida,  rube- 
facta, et  in  illo  flexurae  coli  dextrae  loco,  retis  in  formam  atrophica 
erat  (ulceratio  chronica  e faecium  stasibus  exorta).  Renes  aliquan- 
tum aucti  3V'  longi  3"  lati,  capsula  modica  difficultate  detrahi 
poterat,  in  eaque  nulla  substantiae  corticalis  pars  adhaerescit.  Su- 
perficies nulla  granula  ostendebat.  Corticis  color  lutulente  flavus 
(,,schmulzig-gelb“)  non  tam  puro  butyri  colore,  quem  in  nephritide 
parenchymatosa  reperimus.  Vasa  parum  injecta  erant.  In  discisione 
cortex  dilatatus,  eundem  colorem  flavum  quam  in  superficie  praebebat. 
Pyramides  pallidae  sed  ceterum  normales.  Disquisitio  microscopica 
(Colberg)  recentis  renis  perspicuam  adiposam  epitheliorum  tubulorum 
contortorum  infiltrationem  demonstrabat,  qui  tubuli  amplificati  et 
cellulae  epitheliales  magnis  adipis  guttis  refertae  nusquam  illam  sub- 
tilibus adipis  granis  dissolutionem  („feinkornigen  fettigen  Zerfall“), 
quam  in  nephridite  parenchymatosa  reperimus,  prae  se  ferebant. 
Glomeruli  amyloidee  degeneraverant  reactio  jodi  et  acidi  sulphurici 
ope  violaceum  eorum  colorem  prodebat.  Reliqua  vasa  et  canaliculi 
uriniferi  hac  reactione  carebant.  Nusquam  cylindri  fibrinosi 
in  rene  inventi  sunt.  — In  dextro  genus  articulo  catarrhus  chro- 
nicus purulentus  a membrana  synoviali  profectus  occurrebat,  cartilago 
intacta  erat.  In  dextro  musculo  bicipite  abscessus  muscularis 
cum  membrana  abscessus,  in  sinistro  humero  item  ad  musculum 
bicipitem  adspiciebatur , qui  in  vagina  nervi  ulnaris  incolumi  arti- 
culatione cubiti  usque  ad  manus  articulationem  descenderat.  In 
antibrachio  multi  disseminati  minores  et  majores  aderant  abscessus 
musculares. 

III. 

A.  M.  tres  annos  nata  in  polyclinico  111.  Web  er  curatus, 
magno  ascite  et  oedematibus  laborabat.  Repetita  urinae  dis- 
quisitio nunquam  albuminis  contentum  ostendit. 

Sectio  nusquam  tuberculosem  praebebat,  hepar  valde  adi- 
pose infiltratum.  Renes  normali  magnitudine,  in  cortice  loca  sub- 
fiava  ostendebat.  Disquisitio  microscopica  (Colberg)  adiposam  cellu- 
larum epithelialium  tubulorum  corticis  contortorum,  sed  nusquam 
illam  subtilibus  adipis  granis  dissolutionem  ( ,,  feinkornigen  fettigen 
Zerfall“)  ut  iu  nephritide  parenchymatosa  declarabat.  Pleraeque 
cellulae  epitheliales  binas  vel  ternas  majores  adipis  guttas  contine- 
bant, membrana  cellulae  bene  adhuc  conservata  carmini  imbibitione 
nucleum  bene  servatum  demonstrare  licebat.  Inter  cellulas  epithe- 
liales adipe  infiltratas  aliae  plane  normales  sine  adipe  jacebant.  (Num 
hae  cellulae  recens  formatae  fuerint  quaerere  nihil  attinet1).)  Nus- 
quam cylindri  fibrinosi  in  rene  apparebant. 

IV. 

C.  Th.  18  annos  nata,  quae  nunquam  oedemate  laboraverat, 
diuturna  chronica  pulmonum  affectione  interierat.  Crebra  urinae 
inquisitio  nullum  albuminis  contentum  docuerat. 

Sectio  (Colberg). 

Cadaver  valde  macrum,  u usquam  oedemata.  Pulmones 
in  superiore  lobo  solidi , in  dissectione  multas  cavernas  a pisi  ad 
fabae  magnitudinem  offerebant,  quae  semper  cum  bronchis  commu- 
nicabant et  massis  flavis  puri  similibus  refertae  erant.  Vicina  pul- 
monum tela  ,,  gelatinosam  infiltrationem“  colore  passim  pallide 


1)  Conf.  Beckmann  1.  s.  c.  pag.  61. 

subrubro  vel  subflavo  ostendebat.  Microscopica  exploratio  mane- 
festabat , processum  hic  ab  membrana  epitheliali  ortum  esse  *). 
Glandulae  bronchiales  non  intumuerant.  Cor  parvum,  pal- 
lidum, valvularum  vitiis  carebat.  Hepar  acrem  cellularum  hepa- 
ticarum infiltrationem  adiposam  praebebat.  Lien  normalis.  Renes 
aucti,  capsula  facile  poterat  detrahi.  In  dissectione  substantia  cor- 
ticalis colore  pallide  subflavo,  ,,zona  nuctralis “ hyperaemica,  pyra- 
mides maxime  ad  papillam  versus  subalbae.  Disquisitio  microscopica 
recentis  renis  cellulas  epitheliales  tubulorum  contortorum  adipe  infil- 
tratos  docebat.  Quaeque  cellula  una  magna  vel  pluribus  parvis  adipis 
guttis  referta,  cellulae  ipsae  aliquantum  inflatae.  Nusquam  emulsiva 
canaliculorum  uriniferorum  impletio  adiposa  inventa  est,  glomeruli 
normales,  nusquam  cylindri  fibrino  si. 

In  quatuor  casibus  adhuc  expositis  a viris  certis, 
quibus  credere  coovenit,  vivis  aegrotis  urina  disquisita  et, 
ut  supra  demonstravimus , albumine  libera  reperta  est. 
Macroscopice  his  quatuor  casibus  corticalis  renis  substantia 
colorem  pallide  subflavum  prae  se  ferebat,  cujus  causa, 
ut  disquisitio  microscopica  declarabat , adiposa  epithe- 
liorum tubulorum  contortorum  infiltratio  erat; 
laqueati  tubuli  Henlei  perfecte  normales  erant,  item  tubuli 
recti  pyramidum  et  processuum  eorum  in  substantia  cor- 
ticali. Adiposa  cellularum  epithelialium  infiltratio  casibus 
I,  II  et  IV  permagna  erat,  singulae  cellulae  magnis  et 
dilucidis  adipis  guttis  refertae  valde  intumuerunt,  maxime 
in  casu  IV , ubi  paene  unaquaeque  cellula  magnam  adipis 
guttam,  quae  nucleum  adhuc  visibilem  prorsus  ad  latus 

1)  Colberg.  Observ.  de  penit.  pulmon.  struet,  et  physiol. 
et  pathol.  pag.  28. 

demoverat,  continebat.  Nusquam  cellularis  membrana  de- 
structa nec  cellulae  contentum  in  canaliculis  uriniferis  tam- 
quam emulsio  adiposa  exstabat.  Haec  peculiaris  cellularum 
epithelialium  ratio,  quae  prorsus  alia  ut  in  nephritide 
parenchymatosa  est,  deinde  absentia  omnis  glomerelorum 
Malpighianorum  mutationis  (conf.  casus  1 , III  et  IV)  et  cy- 
lindrorum fibrinosorum  absentia  (casibus  I — IV)  nos  cogunt, 
hosce  casus  purum  renem  adiposum  habere.  Ter  (casi- 
bus I,  II  et  IV)  simul  hepar  adiposum  aderat,  casu  II 
hepar  adiposum  deerat.  Forsitan  dubitari  possit  hunce 
casum  ordini  renis  adiposi  inserere,  quia  cum  amyloidea 
glomerulorum  degeneratione  (complicatione  haud  rara  pro- 
priae nephritidis  degenerativae)  combinatus  erat,  tamen 
maxime  mirum  est  albumen  in  urina  vivo  homine  defuisse, 
quamvis  tubuli  contorti  graviter  adipe  infiltrati  essent, 
et  glomeruli  amyloidei  degeneravissent. 

Ex  intoxicatione  phosphorica  hepar  adiposum  generari 
posse  (Lewin)  multi  negaverunt.  Degenerationem  hepatis 
simul  et  renum  adiposam  novissime  a multis  commemora- 
tam C o 1 b e r g in  muribus  rattis  experimento  efficere  cona- 
tus est.  Quinque  murum  rattorum  cibis  phosphoro  inter- 
mixtis nutritorum  unus  viginti - quatuor  horis,  duo  tertio, 
unus  quarto  et  extremus  sexto  die  mortui  sunt.  Omnibus 
quinque  casibus  acerrima  hepatis  adiposa  degeneratio 
jam  macroscopice  cognosi  poterat,  microscopio  nullae 
fere  amplius  hepatis  cellulae  adspici  poterant , quum 
prope  omnes  in  adiposam  parvis  granis  refertam  mas- 
sam dissolutae  essent.  E contrario  in  quinto  tantum 

mure  ratto  adiposa  epithelii  tubulorum  contortorum  dege- 
neratio poterat  animadverti,  quum  ceteris  quatuor  casibus 
renes  omnino  intacti  essent.  In  omnibus  quinque  bestiis 
phosphoro  intoxicatis  musculi  similiter  ut  in  tetano 
(Bowman)  commutati  erant , quum  aliae  musculorum  fibrae 
dissolutionem  subtilibus  granis  („feinkornigen  Zerfall"),  aliae 
magis  aequabilem  colloideam  speciem  prae  se  ferrent; 
multae  fibrae  intra  utriculum  sarcolemmatis  item  ut  in 
tetano  discissae  erant,  in  quo  notandum  est  in  quinque 
bestiis  nunquam  spasticas  musculorum  contractiones  obser- 
vatas esse.  In  quito  mure  ratto  cordis  musculatura 
admodum  adipose  degeneraverat,  in  quarto  Colberg,  corde 
caute  exemto  et  maculatione  forte  evitata,  in  sanguine 
dextri  atrii  granula  adiposa  demonstrare  poterat. 
Cor  apice  per  volsellam  e thorace  sublatum  ad  basin  de- 
sectum est.  Experimenta  doctissimi  Colberg  nondum  sane 
ad  finem  perducta  adhuc  docuerunt  phosphoro  acerrimam 
hepatis  dissolutionem  adiposam  procreari  (Lewin,  E.  Wag- 
ner),  et  quidem  non  solum  cellularum  sed  etiam  capilla- 
rium hepatis ; nihil  restat  nisi  compages  tetae  conjunctivae 
(„Bindegewebsgerust“) , quae  in  ejusmodi  hepatibus  optime 
extergendo  per  penicillum  repraesentari  potest.  Dissoluta 
hepatis  tela  in  sanguinem  recipitur  (conf.  quod  supra  in 
dextro  quarti  muris  ratti  atrio  reperuimus),  atque  hinc  per 
totum  corpus  transfertur  et  quidem,  si  mors  primis  quin- 
que diebus  post  intoxicationem  sequitur,  nullis  in  rene 
mutationibus,  quae  demonstrari  possint;  sexto  die  parva 
adipis  coacervatio  in  epitheliis  tubulorum  contortorum  renis 

apparuit.  Utrum  partes  ex  hepate  in  sanguinem  receptae, 
adipose  dissolutae  ( „ fettig  zerfallen  “ ) , directo  in  renes 
transsudentur , an  translatione  harum  partium,  quae  dubi- 
tari non  potest , in  organis  similis  adiposa  degeneratio 
excitetur , hoc  postea  dijudicandum  erit.  C o 1 b e r g utrum- 
que locum  habere  posse  existimat.  Profecto  in  phosphori 
intoxicatione  renum  affectio  posterius  demum  existit,  quam 
hepatis  dissolutio , quae  semper  observari  potest.  Ceterum 
in  nullo  de  quinque  casibus  hepar  deminutum  esse  obser- 
vabatur, quod  fortasse  diutius  demum  morbo  perseverante 
possit  accidere. 

Jam  vero  in  hominibus  quoque  casus  acerrimae 
adiposae  hepatis  et  renis  degenerationis  quum  chronice 
(conf.  cas.  I — IV  quos  supra  communicavimus)  tum  acute 
decurrentes  existunt,  ubi,  quod  praecipue  de  extremis 
casibus  commemorandum  est,  nulla  phosphori  in- 
toxicatio suberat;  Colberg  sex  casus  acutae  hepatis 
et  renum,  quae  dicitur  steatoseos  (Rokitansky)  observavit, 
quorum  in  nullo  sine  dubio  phosphori  intoxicatio  exstabat, 
quam  ob  rem  ex  sola  hepatis  et  renum  adiposa 
degeneratione  in  sectione  reperta,  etiamsi  acute  de- 
cursa esse  videatur,  nunquam  tamen  subpo sitam 
phosphori  intoxicationem  concludere  licet. 

Hic  quatuor  casus  adhuc  expositi  aliquid  conferre 
debent  ad  genuinum  renum  adiposum  cognoscen- 
dum, cujus  diagnosis  vivo  homine  adhuc  sane  fieri  non 
potuit,  quum  perturbationes  ignorentur,  quae  ex  ista  secre- 
tionis organorum  mutatione  forsitan  nascantur. 


V i t a. 


Natus  sum  Fridericus  Guilelmus  Ernestus 
Steudener  Posanus  die  XIV.  Mens.  Decbr.  a. MDCCCXXXIX. 
patre  Ernesto,  matre  Mathilda  e gente  Sperling; 
patrem  mihi  fato  praematuro  ereptum  comploro.  Fidei 
adductus  sum  evangelicae. 

Primis  literarum  elementis  in  schola  publica  imbutus, 
scholam  latinam  adii  orphanotrophei  Halensis,  unde  per 
novem  annos  commoratus  maturitatis  testimonio  instructus 
Mens.  Apri.  a.  MDCCCLX.  almam  literarum  universitatem 
Fridericianam  Halensem  petii,  et  ab  111.  Erdmann  t.  t. 
rectore  magnifico  inter  cives  academicos  receptus  et  ab 
III.  B1  asius  gratiosi  medicorum  ordinis  decano  medicorum 
ordini  adscriptus  sum. 

Per  quadriennium  hisce  scholis  interfui:  III.  Schal- 
1 e r de  logice,  de  psychologia,  111.  deSchlechtendal  de 
botanice,  111.  Burmeister  de  zoologia,  111.  Girard  de 
mineralogia,  111.  Knoblauch  de  physice,  111.  Heintz  de 
chemia  111.  A.  W.  Volkmann  de  anatomia,  de  physio* 
logia,  de  arte  cadavera  rite  dissecandi,  111.  Welcker 
de  eadem  arte,  de  anatomia  sensuum,  de  histologia,  de 
historia  generationis  et  evolutionis,  doctiss.  Schweiger- 

Seidel  de  penitiore  glandularum  structura;  111.  B Iasius 
de  chirurgia  generali  et  speciali,  de  aciurgia,  de  fasciis 
rite  alligandis,  111.  Web  er  de  pathologia  speciali,  111. 
Mann  de  auscultatione  et  percussione,  de  morbis  cerebri 
et  medullae  spinalis,  doctiss.  Franke  de  theoria  artis 
obstetriciae. 

In  scholis  practicis  mihi  duces  fuerunt:  in  clinicis 
chirurgicis  111.  B Iasius,  in  clinicis  medicis  111.  Web  er, 
in  clinicis  obstericiis  111.  01  s hau s en  , in  clinicis  ophthal- 
miatricis  111.  Graefe;  in  exercitationibus  operationum 
chirurgicarum  111.  Blasius  et  111.  R.  Volkmann,  in 
exercitationibus  obstetriciarum  operationum  III.  Olshau- 
s e n , in  exercitationibus  ophthalmoscopicis  111.  Graefe, 
in  disquisitionibus  pathologicis  doctiss.  Co lberg,  in  scho- 
lis clinicis  otiatricis  doctiss.  Schwartze. 

Quibus  omnibus  viris  optime  de  me  meritis  gratias 
nunc  dico  et  semper  habebo. 

Jam  vero  tentamine  tam  physico  quam  medico  nec 
non  examine  rigoroso  rite  superatis  spero  fore  ut  hac 
dissertatione  thesibusque  publice  defensis  summi  in  me- 
dicina et  chirurgia  honores  in  me  conferantur. 

Explicatio  tabulae, 


Fig.  1.  Canaliculus  uriniferus  felis.  Transitus  tubuli  contorti  (a) 
intercedente  dilatatione  epithelio  tegularum  tecti  simili  in- 
vestita (b) , in  canaliculum  clarum  laquiformem  (c)  800/f 

Fig.  II.  Canaliculus  uriniferus  suis.  Transitus  tubuli  contorti  in 
canaliculum  laqueatum  900 h. 

Fig.  III.  Tubulus  rectus  suis ; ex  pyramide  300/t. 

Fig.  IV.  Tubulus  contortus  suis  300 h. 

a)  Capsula  Bowmani. 

b)  Glomerulus. 

c)  Constrictio  in  transitu  e capsula  ad  tubulum  contortum. 

Fig.  V.  Tubulus  rectus  suis;  ex  processu  substantia  corticalis. pyra- 
midali 300/1. 

Fig.  VI.  Duo  suis  tubuli  recti  ex  processu  pyramidali  cum  ramulis 
lateralibus,  quorum  unus  (a)  in  nodosum  canaliculum  tran- 
situm a laqueatis  ad  rectos  tubulos  efficientem  exit  50/1. 

Fig.  VII.  Tres  suis  nodosi  cauales  (a)  transitum  a laqueatis  (c)  ad 
rectos  tubulos  (b)  efficientes  50/t. 


Theses  defendendae, 


L 

Tuberculosis  miliaris  a vasis  proficiscitur. 

II. 

Integra  tympani  membrana  liquores  per  tuban 
Eustachii  in  cavum  tympani  injici  possunt. 

III. 

Typhi  therapia  non  nisi  symptomatica. 

IV. 

In  morbo  qui  vocatur  „ acuta  flava  hepatis  atro- 
phia “ phosphori  intoxicationem  semper  de- 
generationis causam  esse  nego. 


